Document ID: 32001R0546

Kommissionens forordning (EF) nr. 546/2001
af 20. marts 2001
om ændring af forordning (EF) nr. 180/2001, der fraviger gennemførelsesbestemmelserne til Rådets forordning (EF) nr. 1251/1999 for så vidt angår jordudtagning som følge af ugunstige vejrforhold i visse områder i Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), senest ændret ved forordning (EF) nr. 1672/2000(2), særlig artikel 9, og
ud fra følgende betragtninger:
(1) Arealbetaling efter den generelle ordning, der er omhandlet i artikel 2, stk. 3, i forordning (EF) nr. 1251/1999, forudsætter, at ansøgerne forpligter sig til at udtage arealer af produktionen.
(2) I gennemførelsesbestemmelserne i Kommissionens forordning (EF) nr. 2316/1999(3), senest ændret ved forordning (EF) nr. 2860/2000(4), er det fastsat, at udtagningsperioden begynder senest den 15. januar, og at landbrugsproduktion ikke er tilladt på udtagne arealer.
(3) Som følge af ugunstige vejrforhold har producenterne ved Kommissionens forordning (EF) nr. 180/2001 om fravigelse af Kommissionens forordning (EF) nr. 2316/1999(5) fået tilladelse til at høste visse afgrøder senest den 28. februar 2001 og kartofler og roer senest den 31. marts 2001, idet de pågældende arealer fortsat betragtes som forskriftsmæssigt udtaget af produktion, hvis producenten godtgør, at de gældende betingelser er opfyldt.
(4) Som følge af vedvarende regn i visse områder i Fællesskabet bør denne forlængelse af fristen til den 31. marts også gælde for alle afgrøder, der normalt skal høstes inden januar.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 1, andet led, i forordning (EF) nr. 180/2001 affattes således:
"- afgrøden blev høstet senest den 31. marts 2001".
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 15. januar 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. marts 2001.

Labels: 20
17
6